ประเทศไต้หวัน

ประเทศในเอเชียตะวันออก
สำหรับความหมายอื่น ดูที่ ไต้หวัน (แก้ความกำกวม) และ สาธารณรัฐจีน (แก้ความกำกวม)
24°N 121°E﻿ / ﻿24°N 121°E﻿ / 24; 121
| สาธารณรัฐจีน 中華民國 (จีน) Zhōnghuá Mínguó (พินอิน) |
| --- | --- |
   ธง    ตราแผ่นดิน  
เพลงชาติ: 中華民國國歌 Zhōnghuá Mínguó guógē "เพลงชาติสาธารณรัฐจีน"  เพลงธงชาติ: 中華民國國旗歌 Zhōnghuá Míngúo Gúoqígē "เพลงธงชาติสาธารณรัฐจีน" 
ตราประจำชาติ 中華民國之璽 "ตราของสาธารณรัฐจีน" ดอกไม้ประจำชาติ  梅花 บ๊วย
แสดงลูกโลก (เน้นเกาะไต้หวัน)แสดงดินแดนที่ควบคุมโดยสาธารณรัฐจีน (เขตเสรี)แสดงแผนที่ไต้หวัน (เขียวเข้ม) กับดินแดนอ้างสิทธิในอดีต (เขียวอ่อน)
เมืองหลวง: ไทเป 25°04′N 121°31′E﻿ / ﻿25.067°N 121.517°E﻿ / 25.067; 121.517
เมืองใหญ่สุด: ซินเป่ย์
ภาษาราชการ: ภาษาจีนกลางสำเนียงไต้หวัน   
อักษรทางการ: จีนตัวเต็ม
ภาษาประจำชาติ:   กลุ่มภาษาเกาะฟอร์โมซา  ฮากกา  ฮกเกี้ยน  จีนกลาง  มัตสึ  ภาษามือไต้หวัน 
กลุ่มชาติพันธุ์ : มากกว่า 95% ไต้หวันเชื้อสายฮั่น —70% ฮกเกี้ยน —14% แคะ —14% ไว่เฉิ่งเหริน 2% ชนพื้นเมือง
ศาสนา : 35.1% พุทธ 33.0% ลัทธิเต๋า 18.7% ไม่มีศาสนา 3.9% คริสต์ 9.3% อื่น ๆ หรือไม่ทราบ
เดมะนิม: ชาวไต้หวัน
การปกครอง: รัฐเดี่ยว ระบบกึ่งประธานาธิบดี สาธารณรัฐตามรัฐธรรมนูญ

• ประธานาธิบดี : ไล่ ชิงเต๋อ
• รองประธานาธิบดี : เซี้ยว บี๊ขิม
• นายกรัฐมนตรี : จั๋ว หรงไท่
• ประธานสภานิติบัญญัติ : หาน กั๋ว-ยฺหวี
• ประธานสภาตุลาการ : สฺวี่ จงลี่
 
สภานิติบัญญัติ
สถาปนา

• ก่อตั้ง : 1 มกราคม ค.ศ. 1912
• ครอบครองไต้หวันและเผิงหู : 25 ตุลาคม ค.ศ. 1945
• นำรัฐธรรมนูญมาปรับใช้ : 25 ธันวาคม ค.ศ. 1947
• ก่อตั้งรัฐบาลปัจจุบัน : 20 พฤษภาคม ค.ศ. 1948
• รัฐบาลย้ายไปไทเป : 7 ธันวาคม ค.ศ. 1949
• สถานะทางกฎหมาย : 16 กรกฎาคม ค.ศ. 1992
 
พื้นที่
• รวม: 36,197 ตารางกิโลเมตร (13,976 ตารางไมล์)
ประชากร
• ค.ศ. 2021 ประมาณ: 23,451,837 (อันดับที่ 56)
• สำมะโนประชากร ค.ศ. 2010: 23,123,866
• ความหนาแน่น: 650 ต่อตารางกิโลเมตร (1,683.5 ต่อตารางไมล์) (อันดับที่ 10)
จีดีพี (อำนาจซื้อ) : ค.ศ. 2021 (ประมาณ)
• รวม:  1.403 ล้านล้านดอลลาร์สหรัฐ (อันดับที่ 19)
• ต่อหัว:  56,959 ดอลลาร์สหรัฐ (อันดับที่ 13)
จีดีพี (ราคาตลาด) : ค.ศ. 2021 (ประมาณ)
• รวม:  759,104 พันล้านดอลลาร์สหรัฐ (อันดับที่ 21)
• ต่อหัว:  32,123 ดอลลาร์สหรัฐ (อันดับที่ 29)
จีนี (ค.ศ. 2017):  34.1 ปานกลาง
เอชดีไอ (ค.ศ. 2019):  0.916 สูงมาก · อันดับที่ 23
สกุลเงิน: ดอลลาร์ไต้หวันใหม่ (NT$) (TWD)
เขตเวลา: UTC+8 (เวลามาตรฐานประจำชาติ)
รูปแบบวันที่: ปปป-ดด-วว (ปฏิทินหมินกั๋ว)
ไฟบ้าน: 110 โวลต์–60 เฮิร์ซ
ขับรถด้าน: ขวา
รหัสโทรศัพท์: +886
รหัส ISO 3166: TW
โดเมนบนสุด: .tw .台灣 .台湾
ประเทศไต้หวัน ชื่อทางการว่า สาธารณรัฐจีน (อังกฤษ: Republic of China) เป็นประเทศ ที่เป็นหมู่เกาะในภูมิภาคเอเชียตะวันออก ปัจจุบันประกอบด้วยเกาะใหญ่ 5 แห่ง คือ จินเหมิน (จีน: 金門), ไต้หวัน, เผิงหู (จีน: 澎湖), หมาจู่ (จีน: 馬祖), และอูชิว (จีน: 烏坵) รวมทั้งเกาะเล็กเกาะน้อยอีกจำนวนหนึ่ง พื้นที่ทั้งหมดเรียกรวมกันว่า "พื้นที่ไต้หวัน" (จีน: 臺灣地區)
เกาะหลักของไต้หวันมีพื้นที่ 35,808 ตารางกิโลเมตร (13,826 ตารางไมล์) มีเทือกเขาที่ครอบคลุมพื้นที่สองในสามทางด้านตะวันออกและที่ราบทางตะวันตกของเกาะซึ่งมีประชากรอาศัยหนาแน่นในลักษณะเป็นสังคมเมือง ไต้หวันด้านตะวันตกติดกับจีนแผ่นดินใหญ่ ด้านตะวันออกและตะวันออกเฉียงเหนือติดกับญี่ปุ่น และด้านใต้ติดกับฟิลิปปินส์ มีกรุงไทเปเป็นเมืองหลวง ส่วนไทเปใหม่เป็นเขตปกครองที่จัดตั้งขึ้นใหม่ กินพื้นที่กรุงไทเป และเป็นเขตซึ่งประชากรหนาแน่นที่สุดในเวลานี้ เมืองใหญ่อื่น ๆ ได้แก่ เกาสฺยง ไถจง ไถหนาน และเถา-ยฺเหวียน ด้วยจำนวนประชากร 23.42 ล้านคน ไต้หวันเป็นหนึ่งในประเทศที่มีประชากรหนาแน่นที่สุดในโลก
เกาะไต้หวันนั้นเดิมเป็นที่อยู่ของชนพื้นเมือง และมีชาวจีนจากแผ่นดินใหญ่เข้ามาอาศัยร่วมด้วย จนกระทั่งชาววิลันดาและสเปนเดินทางเข้ามาในยุคสำรวจเมื่อศตวรรษที่ 17 และมาตั้งบ้านเรือนกลายเป็นนิคมใหญ่โต ต่อมาในปี 1662 ราชวงศ์หมิงในแผ่นดินใหญ่ถูกราชวงศ์ชิงแทนที่ เจิ้ง เฉิงกง (鄭成功) ขุนศึกหมิง รวมกำลังหนีมาถึงเกาะไต้หวัน และเข้ารุกไล่ฝรั่งออกไปได้อย่างราบคาบ เขาจึงตั้งราชอาณาจักรตงหนิง (東寧) ขึ้นบนเกาะเพื่อ "โค่นชิงฟื้นหมิง" (反清復明) แต่ในปี 1683 ราชวงศ์ชิงปราบปรามอาณาจักรตงหนิงและเข้าครอบครองไต้หวันเป็นผลสำเร็จ ไต้หวันจึงกลายเป็นมณฑลหนึ่งของจีน อย่างไรก็ดี ความบาดหมางระหว่างจีนกับญี่ปุ่นเป็นเหตุให้ญี่ปุ่นได้ไต้หวันไปในปี 1895 ก่อนเสียไต้หวันคืนให้แก่จีนหลังสงครามโลกครั้งที่สอง ช่วงนั้น มีการเปลี่ยนแปลงการปกครองในจีน พรรคก๊กมินตั๋ง (國民黨) ได้เป็นใหญ่ แต่ไม่นานก็เสียทีให้แก่พรรคคอมมิวนิสต์จีน (共產黨) พรรคก๊กมินตั๋งจึงหนีมายังเกาะไต้หวันและสถาปนาสาธารณรัฐจีนขึ้นบนเกาะไต้หวันแยกต่างหาก ส่วนฝ่ายคอมมิวนิสต์จีนที่เป็นฝ่ายได้รับชัยชนะได้สถาปนาสาธารณรัฐประชาชนจีนบนแผ่นดินใหญ่ อย่างไรก็ดี จีนยังคงถือว่าไต้หวันเป็นมณฑลหนึ่งของตน และไต้หวันเองก็ยังมิได้รับการยอมรับจากนานาชาติว่าเป็นประเทศเอกราชมาจนบัดนี้
ในช่วงทศวรรษ 1980 ถึงต้นทศวรรษ 1990 การเมืองการปกครองไต้หวันได้เจริญรุ่งเรืองจนเป็นประชาธิปไตยที่มีพรรคการเมืองหลายพรรคและมีการเลือกตั้งทั่วหน้า อนึ่ง ในช่วงกลางศตวรรษที่ 20 เศรษฐกิจไต้หวันงอกงามอย่างรวดเร็วและมีการพัฒนาอุตสาหกรรมที่เรียกว่าช่วงปาฏิหาริย์ของไต้หวัน ไต้หวันจึงกลายเป็นประเทศพัฒนาแล้ว ทั้งได้ชื่อว่าเป็นหนึ่งในสี่เสือแห่งเอเชีย มีอุตสาหกรรมล้ำหน้า โดยมีส่วนสำคัญจากการผลิตเหล็กกล้า เครื่องจักร อิเล็กทรอนิกส์ และเคมีภัณฑ์ และมีขนาดเศรษฐกิจใหญ่เป็นอันดับที่ 19 ของโลก และเป็นอันดับ 15 ของโลกตามค่าผลิตภัณฑ์มวลรวมในประเทศ (จีดีพี) อุตสาหกรรมเทคโนโลยีชั้นสูงของไต้หวันยังมีบทบาทสำคัญในเศรษฐกิจโลก เป็นเหตุให้ไต้หวันได้เป็นสมาชิกองค์การการค้าโลกและความร่วมมือทางเศรษฐกิจเอเชีย-แปซิฟิก นอกจากนี้ เสรีภาพของสื่อมวลชน เสรีภาพทางเศรษฐกิจ การสาธารณสุข การศึกษา และดัชนีการพัฒนามนุษย์ในไต้หวันยังได้รับการจัดอยู่ในอันดับสูงด้วย